Najah, rifuġjata Sirjana, tattendi kors tal-Ingliż organizzat mill-UNHCR f'Leros, il-Greċja, ma' bintha Amenah. © UNHCR/Achilleas Zavallis Fl-2016, 1,2 miljun ruħ applikaw ghall-asil fl-UE. Tgħallem aktar dwar ir-rwol tal-Parlament Ewropew fil-qasam tal-integrazzjoni tar-rifuġjati. B'għadd dejjem jikber ta' applikazzjonijiet għall-asil mill-2015, ir-rispons tal-UE għall-kriżi tal-migrazzjoni għandu jiffoka wkoll fuq it-trawwim tal-integrazzjoni. Filwaqt li primarjament ir-responsabbiltà hija tal-gvernijiet nazzjonali, l-UE jista' jkollha rwol ta' appoġġ. Programmi bħall- Fond Soċjali Ewropew (FSE) u l- Fond Ewropew għall-Iżvilupp Reġjonali joffru appoġġ finanzjarju lill-Istati Membri fl-isforzi tagħhom biex jintegraw il-migranti. Il-Parlament x'jagħmel biex jintegra lir-rifuġjati fis-soċjetà? Il-Membri tal-PE adottaw diversi riżoluzzjonijiet biex irawmu l-inklużjoni tar-rifuġjati. Fl-aħħar tal-2015, huma appellaw għal infiq aktar effettiv tal-FSE sabiex minnu jibbenefikaw il-gruppi vulnerabbli , inklużi r-rifuġjati. F'April 2016, il-Parlament adotta riżoluzzjoni li tenfasizza l-importanza tal-integrazzjoni tar-rifuġjati permezz ta' programmi li joffrulhom l-akkomodazzjoni, korsijiet tal-litteriżmu u tal-lingwa, djalogu interkulturali, u taħriġ professjonali. riżoluzzjoni adottata f'Lulju 2016 , il-Parlament talab lill-UE tieħu azzjoni u tiżgura li r-rifuġjati jkunu integrati fis-suq tax-xogħol u fis-soċjetà b'mod rapidu u bis-sħiħ. Ir-riżoluzzjoni ssottolinjat l-importanza tal-edukazzjoni u l-isport, u stiednet lill-pajjiżi tal-UE jgħinu lill-għalliema u l-professuri migranti jsibu impjiegi fit-tagħlim. Abbozz ta' rapport approvat mill-Kumitat għal-Libertajiet Ċivili tal-Parlament f'April 2017 jgħid li dawk li jfittxu l-asil għandhom ikunu jistgħu jibdew jaħdmu fl-UE mhux aktar tard minn xahrejn wara li japplikaw għall-asil. Il-Membri tal-PE jinsistu wkoll li l-applikanti għall-protezzjoni internazzjonali jkollhom ukoll aċċess għall-korsijiet tal-lingwa mill-mument meta tiġi reġistrata l-applikazzjoni tagħhom għall-asil. Aqra aktar dwar ir-rispons tal-UE għall-kriżi tal-migranti Intejbu s-Sistema Ewropea Komuni tal-Asil Il-kontrolli fil-fruntieri tal-UE u l-immaniġġjar tal-immigrazzjoni Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF